बुहुमखौनो सोमालग्लुंनो हानाय मेगनजों नुनो मोनै क’रना जिउसाया आथिखालाव बयखौबो थोर-थोर गिखां होदों । बुहुमनि गुबुन- गुबुन हादरनि सुबुंफोरजों लोगोसे भारतनि नोगोरारिफोराबो क’रना जिउसानि गाग्लोबनायजों जिउ गोमानो गोनां जाबाय। गिख्रंथाव क’रना जिउसानि साग्लोबनायजों क’रना दावहारु देहा फाहामगिरि डाक्टर, नार्सफोरजों लोगोसे सावस्रि बिफाननि मावफारियाफोर आरो पुलिस बिफाननि मावफारियाफोरजों लोगोसे सरासनस्रा सुबुंफोराबो अबथिरायै जिउ खोमानानै लानांबाय। नाथाय दासिमबो क’रना जिउसानि थार फाहामथायनि मुलि हाथायाव मोन्नाय जायाखै। बिनि थाखाय जों जेब्लाबो सांग्रांथि थानांगौ।